96/234/EY: Komission päätös, tehty 18 päivänä maaliskuuta 1996, eläinlääkintäalalla työskenteleville tarkoitettujen koulutusohjelmien järjestämisestä Irlannissa (Ainoastaan englanninkielinen teksti on todistusvoimainen)



Virallinen lehti nro L 077 , 27/03/1996 s. 0035 - 0041



KOMISSION PÄÄTÖS, tehty 18 päivänä maaliskuuta 1996, eläinlääkintäalalla työskenteleville tarkoitettujen koulutusohjelmien järjestämisestä Irlannissa (Ainoastaan englanninkielinen teksti on todistusvoimainen) (96/234/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkintäalan kustannuksista 26 päivänä kesäkuuta 1990 annetun neuvoston direktiivin 90/424/ETY (1), sellaisena kuin se on viimeksi muutettuna päätöksellä 94/370/EY (2), ja erityisesti sen 36 artiklan 2 kohdan, sekä katsoo, että Irlannin viranomaiset ovat pyytäneet komissiota antamaan Dublinin yliopiston eläinlääketieteelliselle tiedekunnalle tehtäväksi järjestää kertauskursseja, jotka täyttävät päätöksen 90/424/ETY 36 artiklassa määrätyt vaatimukset, olisi laadittava säännöt sen määrittelemiseksi, miten tällaiset kurssit olisi järjestettävä, ja yhteisön rahoitukseen osallistumisen vahvistamiseksi, tämän toimenpiteen tavoitteiden vuoksi muista jäsenvaltioista tätä tarkoitusta varten nimettyjen henkilöiden olisi valvottava kursseja, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Tätä päätöstä sovellettaessa vastuullinen viranomainen on Dublinin yliopiston eläinlääketieteellinen tiedekunta, jota edustaa tiedekunnan dekaani. 2 artikla Vastuullisen viranomaisen on 1) järjestettävä vuosina 1996, 1997, 1998, 1999 ja 2000 eläinlääkintäalalla työskentelevien henkilöiden koulutusohjelmia; näiden kurssien luonne, sisältö ja aikataulu esitetään liitteessä, 2) varattava puolet tarjolla olevista paikoista muista jäsenvaltioista tulevalle viralliselle henkilökunnalle; paikkojen jakamisessa on otettava huomioon jäsenvaltioiden välinen tasapaino, 3) otettava tarvittaessa huomioon neuvoston päätöksen 90/424/ETY 36 artiklan 1 kohdan 2 rivin määräykset, 4) jätettävä vuosittainen kertomus kurssien edistymisestä komissiolle ja jäsenvaltioille pysyvän eläinlääkintäkomitean puitteissa; ensimmäinen kertomus on jätettävä joulukuussa 1996. 3 artikla Yhteisön taloudellinen osallistuminen vahvistetaan seuraavasti: - 50 prosenttia vastuullisen viranomaisen kustannuksista, jotka johtuvat eläinlääkintäalalla työskentelevän irlantilaisen henkilökunnan kouluttamisesta, ja 25 prosenttia näiden henkilöiden majoituskustannuksista. - 100 prosenttia vastuullisen viranomaisen kustannuksista, jotka johtuvat muista jäsenvaltioista tulevien henkilöiden majoittamisesta ja kouluttamisesta. 4 artikla 1. Edellä 3 artiklan ensimmäisessä luetelmakohdassa tarkoitetut kustannukset ovat seuraavat: - opetuskustannukset (luennoitsijoiden palkkiot), - välinekustannukset (koulutuspaikan vuokraus, opetusaineisto, laitteet ja tausta-aineisto), - yleiset järjestelykustannukset, jotka on rajoitettu enintään 20 prosenttiin kahdessa edeltävässä luetelmakohdassa esitetyistä kustannuksista, - luennoitsijoiden matka- ja elinkustannukset, - irlantilaisten osallistujien majoituskustannukset. 2. Edellä 3 artiklan toisessa luetelmakohdassa tarkoitetut kustannukset ovat seuraavat: - edellä 1 kohdassa tarkoitetut kustannukset, 1-4 luetelmakohdat mukaan lukien, - muiden jäsenvaltioiden vastuullisille viranomaisille koulutuskursseja koskevan tiedon toimittamiseen liittyvät kustannukset, - ohjelman toiminnan varmistamiseksi tarvittavaan kielelliseen tukeen liittyvät kustannukset, - muista jäsenvaltioista tulevien osallistujien majoituskustannukset. 5 artikla 1. Yhteisön taloudellinen tuki myönnetään tätä tukevien asiakirjojen esittämisen jälkeen. 2. Vastuullisen viranomaisen pyynnöstä voidaan myöntää ennakkoa enintään 50 prosenttia kurssin arvioiduista kustannuksista. Vastuullisen viranomaisen on tehtävä pyyntö ennen 30 päivää kesäkuuta 1996. 6 artikla Vastuullisen viranomaisen kertomuksen perusteella komissio laatii katsauksen koulutuksellisista ja taloudellisista näkökohdista ennen 31 päivää joulukuuta 2000. Tulevien koulutustoimenpiteiden laajentamisesta ja kehittämisestä voidaan tehdä uusi päätös tulosten mukaisesti. 7 artikla Tämä päätös on osoitettu Irlannille. Tehty Brysselissä 18 päivänä maaliskuuta 1996. Komission puolesta Franz FISCHLER Komission jäsen (1) EYVL N:o L 224, 18.8.1990, s. 19 (2) EYVL N:o L 168, 2.7.1994, s. 31 LIITE I Kurssien luonne 1. Erilaiset koulutuskurssit on tarkoitettu eläinlääkintäalalla työskenteleville henkilöille. Kurssien tarkoituksena on laajentaa nykyistä tietoutta ja vahvistaa keskinäistä luottamusta kokemustenvaihdolla. 2. Periaatteessa kurssit kestävät kaksi viikkoa ja kullakin on 30 paikkaa. Kursseilla yhdistetään teoriaa ja käytäntöä. Kunkin kurssin osana osallistujat valmistavat ja esittävät selontekoja yhteisöön liittyvistä aiheista. LIITE II 1. KURSSI N:o 1 Nautakarjan, lampaiden ja vuohien tiettyjen tautien määrittäminen, hallinta ja valvonta Tämän kurssin tarkoituksena on tarkastella tiettyjen tautien määrittämiseen, hallintaan ja valvontaan liittyviä näkökohtia. Käsitellään seuraavia tauteja: Nautakarja: - tuberkuloosi - luomistauti - nautojen BSE-tauti - paratuberkuloosi - tarttuva nautojen leukoosi Lampaat ja vuohet: - lampaiden kutkatauti (scrapie) - Maedi/visna - luomistauti (Brucella melitensis) Lisäksi käsitellään muitakin zoonoottisesti (eläimestä ihmiseen t. ihmisestä eläimeen tarttuvia) merkittäviä tauteja. Kurssiin kuuluu - asiaa koskevien yhteisön määräysten tarkastelu, - yhteisön eläinlääkintäalaan liittyvien päätöksentekoprosessien kuvaus, - keskustelu yhteisön lainsäädännön soveltamisesta kansallisella tasolla. Käytännölliseen osuuteen kuuluu - aiheelliset vierailut (käynnit maatiloilla ym.), - tiedonkeruuseen ja analysointiin liittyvä ryhmätyöskentely, maantieteelliset tietojärjestelmät (Geographic Information System), - tietojärjestelmien esittely (ANIMO), - taudinmäärityksen nykyaikaisten apuvälineiden esittely (laboratoriokäynnit). 2. KURSSI N:o 2 Sikojen, siipikarjan ja hevosten tiettyjen tautien määrittäminen, hallinta ja valvonta Tämän kurssin tarkoituksena on tarkastella tiettyjen tautien määrittämiseen, hallintaan ja valvontaan liittyviä näkökohtia. Käsitellään seuraavia tauteja: Siat: - Aujeszkyn tauti - tarttuva gastroenteriitti - sikojen luomistauti Siipikarja: - Newcastlen tauti - lintuinfluenssa (avian influenza) - mykoplasmoosi Hevoset: - hevosten virusarteriitti - afrikkalainen hevosrutto - hevosten tarttuva anemia Lisäksi käsitellään muitakin zoonoottisesti (eläimestä ihmiseen t. ihmisestä eläimeen tarttuvia) merkittäviä tauteja. Kurssiin kuuluu - asiaa koskevien yhteisön määräysten tarkastelu, - yhteisön eläinlääkintäalaan liittyvien päätöksentekoprosessien kuvaus, - keskustelu yhteisön lainsäädännön soveltamisesta kansallisella tasolla. Käytännölliseen osuuteen kuuluu - aiheelliset vierailut (käynnit maatiloilla ym.), - tiedonkeruuseen ja analysointiin liittyvä ryhmätyöskentely, maantieteelliset tietojärjestelmät (Geographic Information System), - tietojärjestelmien esittely (ANIMO), - taudinmäärityksen nykyaikaisten apuvälineiden esittely (laboratoriokäynnit). 3. KURSSI N:o 3 Eläinten hyvinvointi Tämän kurssin tarkoituksena on auttaa osallistujia tunnistamaan eläimille stressiä aiheuttavat päätekijät, joita he todennäköisesti kohtaavat suorittaessaan virallisia tehtäviään. Pääaiheita ovat - eläinten suojelu kuljetuksen aikana, - eläinten suojelu teurastuksessa, - eläinten suojelu maatiloilla (siipikarja, siat ja vasikat). Kurssiin kuuluu - asiaa koskevien yhteisön ja Euroopan neuvoston määräysten tarkastelu, - yhteisön eläinlääkintäalaan liittyvien päätöksentekoprosessien kuvaus, - keskustelu yhteisön lainsäädännön soveltamisesta kansallisella tasolla. Käytännölliseen osuuteen kuuluu - aiheelliset vierailut (käynnit maatiloilla ym.), - kuljetusolosuhteiden ja -välineiden esittely, - eläinten lastaamisen esittely maitse ja/tai vesitse tapahtuvaa kuljetusta varten. 4. KURSSI N:o 4 Kansanterveys - tuore (naudan ja lampaan) liha Tämän kurssin tarkoituksena on tarkastella tuoreen lihan hygieeniseen tuotantoon liittyviä periaatteita kansanterveyden näkökulmasta. Erityistä huomiota kiinnitetään - ennen kuolemaa ja kuoleman jälkeen tapahtuviin tarkastusmenettelyihin, - riskianalyysin kriittisen valvontapisteen soveltamiseen teurastamojärjestelmässä, - jäämien tarkastusjärjestelmään, - mikrobiologiseen valvontaan. Kurssiin kuuluu - asiaa koskevien yhteisön määräysten tarkastelu, - yhteisön eläinlääkintäalaan liittyvien päätöksentekoprosessien kuvaus, - keskustelu yhteisön lainsäädännön soveltamisesta kansallisella tasolla. Käytännölliseen osuuteen kuuluu - aiheelliset vierailut (käynnit maatiloilla ym.), - laboratoriovälineiden esittely mikrobiologista valvontaa ja jäämien tarkastusta varten, - tietojen keruuta ja analysointia koskevat ryhmätyöt, - maatiloja koskevien vakuutusjärjestelmien esittely ja niistä keskustelu. LIITE III ALUSTAVA AIKATAULU >TAULUKON PAIKKA> LIITE IV ARVIOIDUT KUSTANNUKSET (Kahdeksan kurssia käsittävä viiden vuoden ohjelma) > TAULUKON PAIKKA>